pythainlp/thai-wiki-dataset-v4 huggingface dataset:
เกียรติภูมิ สิริพันธุ์

เกียรติภูมิ สิริพันธุ์ เป็นหัวหน้าพรรคไทยสมาร์ท
ประวัติ.
เกียรติภูมิ เกิดที่ กรุงเทพมหานคร เมื่อวันที่ 10 กุมภาพันธ์ 2511 เป็นบุตรชายของ นายภาสกร สิริพันธุ์ และนางทัศนีย์ สิริพันธุ์ (นามสกุลเดิม ตะเวทีกุล) จบการศึกษาระดับมัธยมศึกษาที่โรงเรียนกรุงเทพคริสเตียนวิทยาลัย และในระดับอุดมศึกษาจบการศึกษาสูงสุดระดับปริญญาโท Master Of Science In Management ที่สถาบันเทคโนโลยีแมสซาซูเซตส์ (Massachusetts Institute of Technology) เมื่อปีพ.ศ. 2537 โดยสามารถสอบชิงทุนรัฐบาลไทย หรือ ทุน ก.พ.ได้ในปี พ.ศ. 2535 และได้กลับมาทำงานใช้ทุนรัฐบาลที่ธนาคารกรุงไทยในโครงการปรับเปลี่ยนระบบงานของธนาคาร (Re Engineering)
ประวัติการทำงาน.
เกียรติภูมิ เริ่มต้นทำงานที่บริษัทเชลล์แห่งประเทศไทย ในตำแหน่งนักวิเคราะห์
และหลังจากจบปริญญาโทจากสถาบัน MIT ได้ทำงานในสถาบันการเงินหลายแห่ง เช่น Goldman Sachs ธนาคารซันวา/ Bank of Tokyo Mitsubishi UFJ ธนาคารกรุงเทพ และได้รับตำแหน่งสุดท้ายในสายการเงินการธนาคารคือ Senior Vice President & Head of Investment Banking ที่ บมจ. ธนาคารกรุงศรีอยุธยา
หลังจากนั้นเป็นผู้บุกเบิกเริ่มต้นสร้างโครงการด้านพลังงานทางเลือก หลายโครงการเช่น พลังงานชีวมวล พลังงานแสงอาทิตย์ พลังงานลม และอื่นๆ ในประเทศไทย จนได้รับรางวัลต่างๆมากมาย เช่น รางวัล The One Smart Green Hero 2555 รางวัล Smart Energy Hero 2557 รางวัล CEO Thailand Awards 2557 รางวัล HOWE Smart CEO Award 2565 เป็นต้น
งานการเมือง.
เกียรติภูมิ เริ่มต้นเส้นทางการเมืองครั้งแรกเมื่อได้รับการทาบทามจากพรรคเศรษฐกิจใหม่ มาดำรงตำแหน่ง รองหัวหน้าพรรคเศรษฐกิจใหม่ ในปี 2561 เพื่อการเลือกตั้งทั่วไปในปี 2562 และมีส่วนผลักดันให้พรรคได้รับความนิยมในระดับหนึ่งจนทำให้พรรคเศรษฐกิจใหม่ได้รับคะแนนเสียงประมาณ 480,000 เสียง จนได้ 6 ที่นั่งในสภา ในปี พ.ศ. 2563 นายเกียรติภูมิ ได้รับคัดเลือกเป็นสมาชิกสโมสรโรตารีสุขุมวิท
ในปี 2565 ได้เริ่มต้นเข้ามาที่พรรคมวลชนสยาม และได้รับการเลือกตั้งจากสมาชิกพรรคให้ดำรงตำแหน่งหัวหน้าพรรค และได้เปลี่ยนชื่อพรรคเป็นพรรคไทยสมาร์ท (จากการประชุมใหญ่ของพรรคเมื่อวันที่ 23 เมษายน 2565) และได้ตั้งสาขาภาคครบทั้ง 4 ภาค ตามที่กฎหมายกำหนดแล้ว โดยพรรคไทยสมาร์ทมีแนวทางที่จะนำเทคโนโลยีที่ดีที่สุดในโลก มาช่วยสร้างรายได้ให้ประชาชน และ ปลดหนี้ และจะผลักดันให้คนไทยและประเทศไทยสมาร์ทตามสโลแกน “ปลดหนี้ มีรายได้ หายจน คนไทยสมาร์ท” และมีอุดมการณ์ที่จะยกระดับให้ประเทศไทยเป็นประเทศในกลุ่มโลกที่ 1 คือประเทศพัฒนาแล้ว โดยยึดหลักจริยธรรมและความสามารถที่จะบรรลุเป้าหมาย ตามแนวคิดที่ว่า “ประเทศไทยจะสมาร์ท ผู้นำต้องฉลาดและไม่โกง”
ฟุตบอลหญิงรอบคัดเลือกโอลิมปิกโซนเอเชีย

การแข่งขันเพื่อเข้าร่วมกีฬาฟุตบอลหญิงโอลิมปิกฤดูร้อน ทางสมาพันธ์ฟุตบอลเอเชีย (AFC) ได้จัดการแข่งขันรอบคัดเลือกเอเชียมาตั้งแต่ปี พ.ศ. 2547
ตั้งแต่ พ.ศ. 2547 ถึงปี 2567 สองทีมแรกจะต้องผ่านการคัดเลือก (ไม่รวมโควตาสำหรับเจ้าภาพหากการแข่งขันกีฬาโอลิมปิกจัดขึ้นในประเทศแถบเอเชีย)
ผลการแข่งขัน.
"ธงสำหรับการแข่งขันรอบคัดเลือกจะระบุเจ้าภาพรอบสุดท้าย; แสดงว่า รอบสุดท้ายจัดในหลายสนามที่ต่างกัน"
อารามสตาวรอปอเลออส

อารามสตาวรอปอเลออส  หรือ โบสถ์สตาวรอปอเลออส  เป็นอารามชีในนิกายอีสเทิร์นออร์ทอดอกซ์ ตั้งอยู่ในใจกลางกรุงบูคาเรสต์ ประเทศโรมาเนีย สร้างขึ้นเพื่ออุทิศแด่อัครทูตสวรรค์มีคาเอลและกาเบรียล ตามสถาปัตยกรรมแบบบรึงกอเวอานู ชื่อ "สตาวรอปอเลออส" มาจากภาษากรีกว่า "สตาวโรโปลิส" (แปลว่า "นครกางเขน") อารามแห่งนี้เป็นที่รู้จักดีจากการสนับสนุนดนตรีไบแซนไทน์ คณะขับร้องประสานเสียงของอารามขับร้องด้วยดนตรีไบแซนไทน์ และอารามยังเป็นแหล่งเก็บสะสมหนังสือดนตรีไบแซนไทน์จำนวนมากที่สุดในโรมาเนีย
หมู่สุสานโมซุ

หมู่สุสานโมซุ (; โรมาจิ: "Mozu Kofungun") เป็นกลุ่มของสุสานเมกะลิทในซาไก จังหวัดโอซากะ ประเทศญี่ปุ่น แต่เดิมประกอบด้วยสุสาน 100 แห่ง แต่ปัจจุบันสุสานทรงรูปรูกุญแจ กลมโค้ง และสี่เหลี่ยมคงเหลืออยู่น้อยกว่า 50% เชื่อกันว่า สุสานจักรพรรดินินโตกุ (大仙陵古墳, "Daisenryō Kofun") โคฟุงที่ใหญ่ที่สุดในประเทศญี่ปุ่น ใช้เวลาสร้างขึ้นกว่า 20 ปีในช่วงกลางคริสต์ศตวรรษที่ 5 ในยุคโคฟุง สุสานนี้ได้รับการยอมรับโดยทั่วไปว่าสร้างขึ้นเพื่อจักรพรรดินินโตกุแม้ไม่มีการยืนยันอย่างแม่นยำ
บนหมู่เกาะญี่ปุ่น มีสุสานโบราณ (โคฟุง) มากกว่า 20,000 แห่งซึ่งเป็นมูนดินและหินตั้งอยู่เหนือหลุมศพของชนชั้นปกครอง ถูกสร้างขึ้นในระหว่างคริสต์ศตวรรษที่ 3 ถึง 6 พวกมันเป็นตัวแทนของประเพณีทางวัฒนธรรมที่แสดงถึง "รูปร่างและการออกแบบของโคฟุง" ของลำดับทางสังคมการเมืองแบบขั้นบันได (sociopolitical hierarchical order) สุสานจักรพรรดิที่โดดเด่นที่สุดในหมู่สุสานนี้คือของจักรพรรดินินโตกุ และ จักรพรรดิริจู
ใน ค.ศ. 2010 รัฐบาลญี่ปุ่นเสนอชื่อให้สุสานจักรพรรดินินโตกุ หมู่สุสานโมซุ และหมู่สุสานฟูรูอิจิเป็นแหล่งมรดกโลก 9 ปีถัดมาในวันที่ 6 กรกฎาคม ค.ศ. 2019 ทั้งสามได้รับการขึ้นทะเบียนเป็นแหล่งมรดกโลกของยูเนสโกภายใต้เกณฑ์การคัดเลือก: แหล่งมรดกโลกทางวัฒนธรรมข้อ 3 และ 4 ในชื่อ "กลุ่มโคฟุงโมซุ-ฟูรูอิจิ: สุสานมูนดินของญี่ปุ่นโบราณ"
คิไน

คิไน (; โรมาจิ: "Kinai"; ภูมิภาคกลาง) เป็นศัพท์ญี่ปุ่นที่ใช้อธิบายการแบ่งแยกดินแดนของประเทศในอดีต คิไนเป็นชื่อของแคว้นโบราณรอบเมืองหลวง นาระและเฮอังเกียว แคว้นทั้งห้าถูกเรียกว่า "โกะ-คิไน" หลัง ค.ศ. 1760
ยังมีการใช้ชื่อนี้ในการอธิบายส่วนของภูมิภาคคันไซ แต่พื้นที่ของคิไนครอบคลุมถึงผืนดินของแคว้นเก่า ๆ เท่านั้น
ภูมิภาคนี้ถูกก่อตั้งขึ้นเป็นส่วนหนึ่งของ "โกกิชิจิโด" (五畿七道, "Gokishichidō", "ห้าแคว้นเจ็ดถนน") ในยุคอาซูกะ (ค.ศ. 538–710) ซึ่งประกอบด้วย แคว้นยามาชิโระ, แคว้นยามาโตะ, แคว้นเซ็ตสึ, แคว้นคาวาจิ และ แคว้นอิซูมิ
บานัต

บานัต , บานาต  หรือ บานชาก  เป็นภูมิภาคทางภูมิศาสตร์และประวัติศาสตร์ในยุโรปกลางและยุโรปตะวันออกซึ่งในปัจจุบันถูกแบ่งอยู่ระหว่างสามประเทศ ส่วนตะวันออกของภูมิภาคอยู่ในภาคตะวันตกของประเทศโรมาเนีย (ได้แก่ เทศมณฑลตีมิช, เทศมณฑลการัช-เซเวริน, เทศมณฑลอารัดทางใต้ของแม่น้ำมูเรช และซีกตะวันตกของเทศมณฑลเมเฮดินตส์); ส่วนตะวันตกของบานัตอยู่ในภาคตะวันออกเฉียงเหนือของประเทศเซอร์เบีย (ส่วนใหญ่อยู่ในวอยวอดีนา และบางส่วนอยู่ในภูมิภาคเบลเกรด); ส่วนเล็ก ๆ ทางตอนเหนืออยู่ในภาคตะวันออกเฉียงใต้ของประเทศฮังการี (เทศมณฑลโชงกราด-ชอนาด)
ความหลากหลายทางชาติพันธุ์ของภูมิภาคได้รับผลกระทบอย่างหนักหลังสงครามโลกครั้งที่สอง ในปัจจุบัน บานัตมีกลุ่มชาติพันธุ์หลักคือชาวโรมาเนีย ชาวเซิร์บ และชาวฮังการี
วัดชยาราม (จังหวัดสุราษฎร์ธานี)

วัดชยาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดไชยา อำเภอไชยา จังหวัดสุราษฎร์ธานี
วัดชยาราม เดิมเรียกว่า วัดศาลาทึง ไม่ปรากฏว่าใครเป็นผู้สร้างและสร้างเมื่อใด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1320 ได้รับพระราชทานวิสุงคามสีมาเมื่อ พ.ศ. 1805 เป็นวัดในสมัยศรีวิชัย ตั้งอยู่ในชุมชนโบราณซึ่งมีคลองไชยาไหลผ่าน ซึ่งแต่เดิมเป็นแม่น้ำสายใหญ่พอที่เรือบรรทุกสินค้าเข้าไปขายได้ถึงตลาดไชยา
โบราณสถานและโบราณวัตถุที่สำคัญ ได้แก่ อุโบสถหลังเดิมที่สร้างด้วยไม้ทั้งหลัง ยาว 6 เมตร กว้าง 10 เมตร ภายในประดิษฐานพระพุทธรูปศิลาทรายแดงเป็นพระประธาน ต่อมาภายหลังได้สร้างอุโบสถหลังใหม่ทดแทนอุโบสถหลังเดิม มีประติมากรรม เทวรูปพระวิษณุสี่กร สุริยเทพหิน พระโพธิสัตว์อวโลกิเตศวรหิน แท่นโยนิ สระน้ำโบราณ และใบเสมาสลักจากศิลาทรายแดง
สุสานชื่นบาน

สุสานเวเซล  หรือชื่อแปล สุสานชื่นบาน  เป็นสุสานในหมู่บ้านเซอปึนต์ซา เทศมณฑลมารามูเรช ประเทศโรมาเนีย เป็นที่รู้จักจากป้ายสุสานที่ตกแต่งด้วยศิลปะนาอีฟสีสันสดใส ปัจจุบันสุสานเป็นสถานที่ท่องเที่ยวที่สำคัญแห่งหนึ่งของประเทศโรมาเนีย และได้รับการขึ้นชื่อเป็นหนึ่งในเจ็ดสิ่งมหัศจรรย์ของโรมาเนียโดย "Imperator Travel"
คลองไชยา

คลองไชยา เป็นคลองสำคัญในจังหวัดสุราษฎร์ธานี มีต้นน้ำเกิดจากทิวเขาแดน (เทือกเขาภูเก็ต) ต้นน้ำเกิดจากการรวมกันระหว่างคลองท่าใหญ่และคลองท่าไม้แดงไหลมาบรรจบกันบริเวณปากแพรกเขตตำบลปากหมาก ไหลผ่านตำบลโมถ่าย ตำบลป่าเว
คลองไชยาเมื่อไหลผ่านพื้นที่ตอนกลางได้แตกออกหลายสายไหลลงสู่ทะเลโดยมี 3 สายหลัก ได้แก่ สายแรกไหลผ่านตำบลเวียง ตำบลเลม็ดแล้วไหลไปรวมกับคลองท่าปูน (เส้นแบ่งระหว่างอำเภอไชยาและอำเภอท่าฉาง) สายที่สองไหลผ่านตำบลเวียง ตำบลตลาดแล้วแยกออกเป็นสองสาย คือ คลองหัววัวและคลองไชยา แล้วไหลลงสู่ทะเล สายที่สามแยกจากคลองไชยาบริเวณบ้านโมถ่าย ไหลผ่านบ้านโพธิ์เรียก "คลองท่าโพธิ์" ไหลบรรจบคลองตะเคียนและออกสู่ทะเล คลองไชยามีความยาวประมาณ 80 กิโลเมตร ปากน้ำกว้างประมาณ 20 เมตร
ในสมัยโบราณคลองนี้เป็นเส้นทางคมนาคมและเป็นแหล่งที่ตั้งวัดโบราณหลายแห่ง อายุสมัยศรีวิชัย เช่น วัดแก้ว วัดเวียง วัดหลง วัดชยาราม และวัดพระบรมธาตุไชยาราชวรวิหาร แต่เดิมเมื่อราวร้อยกว่าปี เป็นแม่น้ำสายใหญ่พอที่เรือบรรทุกสินค้าเข้าไปขายได้ถึงวัดพระบรมธาตุไชยาราชวรวิหารได้ ปัจจุบันเป็นแหล่งน้ำสำหรับเพาะปลูก น้ำในคลองไชยาถือว่ามีความศักดิ์สิทธิ์เช่นเดียวกับน้ำในแม่น้ำคงคาของอินเดีย ตามจารีตของชาวอินเดียที่นำเข้ามาสั่งสอนตั้งแต่สมัยนั้น
กาสิโนกอนสตันซา

กาสิโนกอนสตันซา  เป็นกาสิโนที่ยกเลิกกิจการไปแล้ว ตั้งอยู่ในกอนสตันซา ประเทศโรมาเนีย ปัจจุบันได้รับการคุ้มครองโดยกระทรวงวัฒนธรรมและศาสนวัตถุแห่งชาติให้เป็นอนุสรณ์สถานทางประวัติศาสตร์สำคัญของชาติ กาสิโนตั้งอยูที่ริมทะเลดำ ในย่านเก่าแก่ "Peninsulă" ของเมืองกอนสตันซา อาคารหลังปัจจุบันสร้างขึ้นด้วยสถาปัตยกรรมแบบอาร์ตนูโวและได้รับการยอมรับให้เป็นสัญลักษณ์สำคัญของเมืองกอนสตันซา ผลงานออกแบบโดยสถาปนิก Daniel Renard และเปิดใช้งานในปี 1910 กาสิโนเปิดให้บริการเป็นแหล่งการพนันเป็นเวลา 38 ปี และผ่านสงครามโลกทั้งสองครั้ง ในสงครามโลกครั้งที่หนึ่ง ถูกโจมตีด้วยระเบิดเยอรมันและบัลกาเรีย และถูกทำลายในสงครามโลกครั้งที่สอง ต่อมาในปี 1948 ได้ถูกเปลี่ยนการใช้งานเป็นศูนย์ชุมชน และในปี 1960 ถูกส่งมอบให้กับสำนักการท่องเที่ยวแห่งชาติ และถูกเปลี่ยนการใช้งานเป็นภัตตาคาร มีการซ่อมแซมอาคารครั้งใหญ่ในปี 1986–1988 และถูกทิ้งร้างเรื่อยมาจนกระทั่งปี 2019 ที่ซึ่งอาคารอยู่ภายใต้การปรับปรุงใหญ่อีกครั้ง
อีซาแบลา เมนิง

อีซาแบลา โนไวส์ เมนิน (เกิดวันที่ 2 มิถุนายน พ.ศ. 2539) เป็นนางแบบและนางงามชาวบราซิล ได้รับตำแหน่งมิสแกรนด์บราซิล 2022 และเป็นตัวแทนประเทศบราซิลในการประกวดเวทีมิสแกรนด์อินเตอร์เนชันแนล 2022 ณ ประเทศอินโดนีเซีย โดยเธอเป็นผู้ชนะเลิศคนที่ 10 ของการประกวดมิสแกรนด์อินเตอร์เนชันแนล
ประวัติ.
อีซาแบลาเป็นชาวบราซิลเชื้อสายอิตาลี สำเร็จการศึกษาเศรษฐศาสตรบัณฑิตเกียรตินิยมอันดับหนึ่งจากมหาวิทยาลัยเวสต์มินสเตอร์ และปริญญาโทด้านการเงินจากมหาวิทยาลัยคอลเลจลอนดอน หลังสำเร็จการศึกษาเธอประกอบอาชีพนางแบบและนักวางแผนการเงิน
การประกวดความงาม.
มิสแกรนด์อินเตอร์เนชันแนล 2022.
อีซาแบลาในฐานะผู้ชนะการประกวดมิสแกรนด์บราซิล 2022 ได้เป็นตัวแทนของบราซิลในการประกวดมิสแกรนด์อินเตอร์เนชันแนล 2022 ที่ประเทศอินโดนีเซีย ซึ่งเธอคว้าตำแหน่งชนะเลิศ ได้ครองมงกุฎสืบต่อจากเหงียน ทุก ถวี่ เตียน มิสแกรนด์อินเตอร์เนชันแนล 2021 โดยเป็นชาวบราซิลคนแรกที่ได้รับตำแหน่งดังกล่าว
เครื่องอิสริยาภรณ์ดารายูโกสลาฟ

เครื่องอิสริยาภรณ์ดารายูโกสลาฟ เป็นเครื่องอิสริยาภรณ์ชั้นสูงสุดของสหพันธ์สาธารณรัฐสังคมนิยมยูโกสลาเวีย สร้างขึ้นใน พ.ศ. 2497 โดยยอซีป บรอซ ตีโต สำหรับมอบให้แก่ผู้กระทำคุณประโยชน์ต่อยูโกสลาเวีย แต่โดยส่วนมากมักจะมอบให้แก่ประมุขแห่งรัฐต่างประเทศเป็นหลัก เครื่องอิสริยาภรณ์นี้มีทั้งสิ้นด้วยกัน 4 ชั้น
ต่อมาเมื่อเปลี่ยนแปลงการปกครองเป็นสหพันธ์สาธารณรัฐยูโกสลาเวีย เครื่องราชอิสริยาภรณ์นี้อยู่ในลำดับชั้นที่สองรองจากเครื่องอิสริยาภรณ์ยูโกสลาเวีย และเครื่องอิสริยาภรณ์นี้ได้พ้นสภาพเมื่อ พ.ศ. 2549 หลังการแยกตัวของประเทศมอนเตเนโกรส่งผลให้สหพันธ์สาธารณรัฐยูโกสลาเวียสิ้นสุดลง
ลำดับชั้น.
เครื่องอิสริยาภรณ์นี้มีทั้งสิ้นสี่ชั้น ได้แก่
สมาชิกแห่งราชอิสริยาภรณ์.
เครื่องราชอิสริยาภรณ์นี้มักจะมอบให้แก่ประมุขแห่งรัฐต่างประเทศ คู่สมรสของประมุข รวมถึงชาวต่างประเทศที่มีเกียรติ สำหรับชั้นมหาดารายูโกสลาฟนั้นมีการมอบไป 127 ราย เป็นชาวต่างประเทศ 115 ราย และชาวยูโกสลาเวีย 12 ราย สมาชิกแห่งอิสริยาภรณ์ชั้นมหาดารายูโกสลาฟ อาทิ
เซฟนิวยอร์ก

เซฟนิวยอร์ก  เป็นเกมยิงที่เผยแพร่ในรูปแบบตลับสำหรับระบบคอมโมดอร์ 64 โดยครีเอทีฟซอฟต์แวร์ใน ค.ศ. 1983 ซึ่งผู้เล่นจะต้องปกป้องนครนิวยอร์กจากการรุกรานของเหล่าเอเลียน เกมดังกล่าวเกิดขึ้นบนหน้าจอคงที่เดียว ที่มีตึกระฟ้าและอุโมงค์รถไฟใต้ดินที่วิ่งอยู่ใต้พวกเขา ส่วนที่ขอบทั้งสองหน้าจอเป็นฐานปล่อยเครื่องบิน ผู้เล่นคนที่หนึ่งมีเครื่องบินสีขาวและผู้เล่นคนที่สองมีสีน้ำเงิน
รูปแบบการเล่น.
เกมนี้สามารถเล่นได้โดยผู้เล่นหนึ่งหรือสองคน โดยในเกมสองผู้เล่น เครื่องบินทั้งสองจะอยู่บนหน้าจอในเวลาเดียวกัน ในระหว่างการเล่น เหล่าเอเลียนที่มีลักษณะคล้ายแมงมุมขนาดใหญ่ได้เริ่มลงมาจากท้องฟ้า และบินไปยังอาคาร ถ้าปล่อยไว้ตามลำพัง พวกมันจะกินบางส่วนของอาคารจนพังทลายในที่สุด ผู้เล่นต้องยิงเอเลียนเพื่อหยุดพวกมันจากการกินอาคาร เมื่อเอเลียนทั้งหมดในด่านถูกสังหาร เกมจะดำเนินไปสู่ด่านถัดไป และผู้เล่นจะได้รับคะแนนโบนัสสำหรับอพาร์ตเมนต์แต่ละห้องที่ยังคงสภาพเดิม
อีกองค์ประกอบหนึ่งของเกมคือเครื่องบินที่แล่นผ่านเมืองเป็นครั้งคราวเพื่อหย่อนถังเชื้อเพลิงซึ่งผู้เล่นต้องคว้าเพื่อเติมเชื้อเพลิงให้เครื่องบินของเขา
เมื่อเครื่องบินลงจอดบนฐานปล่อย นักบินสามารถลงไปที่อุโมงค์รถไฟใต้ดินได้ และที่นั่น เขาต้องหลีกเลี่ยงรถไฟใต้ดินที่สามารถบดขยี้เขาได้เมื่อถูกชน ในด่านต่อมา เอเลียนบางตัวจะวางไข่ซึ่งจะฟักออกมาเมื่อตกลงบนพื้น โดยเผยให้เห็นเอเลียนสีน้ำเงินตัวจ้อยที่ลงมายังอุโมงค์รถไฟใต้ดินและมุ่งหน้าไปยังห้องใต้ดินของอาคาร หากเอเลียนมาถึงชั้นใต้ดิน มันก็จะเริ่มกิน จนทำให้ทั้งตึกถล่มในที่สุด ซึ่งการสังการเอเลียนนี้มักจะต้องไปที่อุโมงค์รถไฟใต้ดิน
อนึ่ง เครื่องบินของผู้เล่นยังสามารถยิงอาคารและยิงซึ่งกันและกันได้ แต่สิ่งนี้ไม่เป็นประโยชน์ต่อการผ่านด่าน
การตอบรับ.
นิตยสาร"อะฮอย!"เขียนว่า "จังหวะของ"เซฟนิวยอร์ก"เป็นเรื่องที่น่าตื่นเต้น, แอ็กชันคงที่ และรูปแบบการเล่นที่สนุกสนาน" โดยเฉพาะอย่างยิ่งกับผู้เล่นสองคน ส่วน"เดอะคอมโมดอร์ 64 โฮมคอมพาเนียน"ระบุว่าการเล่นแบบร่วมมือกันช่วยให้หลีกเลี่ยงไม่ให้เป็น "แค่เกมยิงที่กลายพันธุ์อีกเกมหนึ่ง"
ความผิดทางพินัย

ความผิดทางพินัย  หรือ ความผิดกึ่งอาญา  คือ ความผิดต่อกฎหมาย ซึ่งไม่ถือเป็นความผิดอาญา มักมีโทษเพียงปรับหรือจำคุก และจะไม่บันทึกไว้ในประวัติอาชญากรรม
ความผิดทางพินัยมักกำหนดสำหรับการกระทำทั่วไปในชีวิตประจำวันที่ไม่ต้องการจัดการอย่างรุนแรงเหมือนความผิดอาญา และต้องการเพียงลดความเสี่ยงหรืออันตรายที่จะเกิดแก่สาธารณชน ในขณะที่กฎหมายอาญามุ่งประสงค์จะลดทอนกิจกรรมทางอาญาให้น้อยลงที่สุดทีเดียว ความผิดทางพินัยมักปรากฏในกฎหมายเกี่ยวกับการจราจร การขนส่ง สุขภาพอนามัย เครื่องดื่มแอลกอฮอล์ สิ่งแวดล้อม การอนุรักษ์ธรรมชาติ การจับสัตว์หรือล่าสัตว์ การควบคุมเพลิง การผังเมือง การเข้าเมือง ภาษี การพนัน การคุ้มครองผู้บริโภค ฯลฯ
โดยทั่วไป ความผิดทางพินัยมักไม่ต้องพิสูจน์เจตนาเหมือนความผิดทางอาญา เพียงพิสูจน์ว่า ได้กระทำ จะมีเจตนาหรือไม่ก็ตาม ก็เพียงพอจะลงโทษทางพินัยได้แล้ว ในบางกรณี มีการใช้เจ้าหน้าที่ประเภทอื่นนอกเหนือไปจากตำรวจในการสืบสวนและดำเนินคดีทางพินัย เช่น ในสหราชอาณาจักร อำนาจดำเนินคดีทางพินัยตามกฎหมายเกี่ยวกับสุขภาพอนามัยเป็นของสำนักบริหารสุขภาพและความปลอดภัย (Health and Safety Executive)
ถึงแม้ความผิดทางพินัยอาจมาจากการกระทำทั่วไปในชีวิตประจำวัน แต่ผลลัพธ์อาจร้ายแรงได้ เช่น อาจนำไปสู่โทษปรับที่สูงมาก หรือการคุมประพฤติ หรือกระทั่งการจำคุก หรือโทษในรูปแบบอื่นที่มีผลกระทบต่อการใช้ชีวิตหรือดำเนินธุรกิจประจำวัน เป็นต้นว่า ในสหรัฐ ความผิดทางพินัยตามกฎหมายเกี่ยวกับการจราจรนั้น มีการลงโทษด้วยการพักใช้หรือเพิกถอนใบอนุญาตขับขี่ และความผิดทางพินัยตามกฎหมายเกี่ยวกับสุรา มีการลงโทษด้วยการพักใช้หรือเพิกถอนใบอนุญาตของสถานบริการ
ในประเทศไทย มีการนำความผิดทางพินัยมาใช้ตั้งแต่ พ.ศ. 2565 ด้วยแนวคิดว่า โทษทางอาญาที่มีอยู่นั้นเฟ้อเกิน (overcriminalisation) คำว่า "พินัย" นั้นนำมาจากกฎหมายตราสามดวงที่กำหนดโทษปรับ 2 แบบ คือ ปรับเป็นพินัย ซึ่งเป็นการปรับเงินเข้ารัฐ และปรับเป็นสินไหม ซึ่งเป็นการปรับเงินเป็นค่าชดเชยแก่ผู้เสียหาย อย่างไรก็ดี ความผิดทางพินัยที่นำมาใช้ใหม่นั้นถูกวิพากษ์วิจารณ์ว่า "ไปไม่สุด" เพราะชื่อ "พินัย" นั้นเป็นศัพท์เก่าเกิน และไม่นิยามไว้ ทำให้คนทั่วไปสงสัย ทั้งยังไม่กำหนดให้คดีจบที่ศาลชั้นต้น และกำหนดให้การพิจารณาคดีต้องอิงอยู่กับข้อบังคับของประธานศาลฎีกา นอกจากนี้ เหตุผลหนึ่งที่นำความผิดทางพินัยมาใช้ คือ ต้องการทำลายภาพจำของกระบวนการยุติธรรมไทยที่ว่า "คุกมีไว้ขังคนจน" แต่กลับไม่นำระบบการปรับรายวัน (day-fine) มาใช้ อันเป็นการปรับให้สอดคล้องกับฐานะทางเศรษฐกิจ ทำให้ที่สุดแล้วคนรวยก็จะไม่เกรงกลัวความผิดทางพินัย เพราะมีเงินจ่ายค่าปรับได้โดยไม่เดือดร้อน
สงครามคนทมิฬ

สงครามคนทมิฬ (; โรมาจิ: "Vinrando Saga") เป็นซีรีส์มังงะญี่ปุ่นแนวอิงประวัติศาสตร์ แต่งเรื่องและวาดภาพโดยมาโกโตะ ยูกิมูระ ตีพิมพ์โดยสำนักพิมพ์โคดันชะ โดยเริ่มตีพิมพ์ในนิตยสาร"โชเน็งแมกกาซีนรายสัปดาห์" นิตยสารมังงะแนว"โชเน็ง" ก่อนจะย้อนไปตีพิมพ์ในนิตยสาร"อาฟเตอร์นูนรายเดือน" นิตยสารมังงะรายเดือนแนว"เซเน็ง" รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 26 เมือเดือนพฤษภาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ 
ซีรีส์อนิเมะโทรทัศน์ดัดแปลง 24 ตอน ผลิตโดยวิตสตูดิโอ ออกอากาศทางช่องเอ็นเอชเคเจเนอรัลทีวีตั้งแต่เดือนกรกฎาคมถึงธันวาคม พ.ศ. 2562 ฤดูกาลที่สองผลิตโดยสตดูดิโอแมปปา เริ่มออกอากาศทางช่องโตเกียวเอ็มเอ็กซ์และ BS11 ในเดือนมกราคม พ.ศ. 2566
สถานีรถไฟตีมีชออาราเหนือ

สถานีรถไฟตีมีชออาราเหนือ (Timișoara North railway station) เป็นสถานีรถไฟหลักในเมืองตีมีชออารา และเป็นสถานีรถไฟที่ใหญ่ที่สุดในโรมาเนียตะวันตก สถานีมีผู้โดยสารเฉลี่ยที่ 5,530 คนต่อวัน ทำให้เป็นหนึ่งในสถานีที่พลุกพล่านที่สุดในประเทศโรมาเนีย
ประวัติศาสตร์.
สถานีหลังแรกสร้างขึ้นในปี 1857 บนพื้นที่ที่เดิมเป็นโกดังสินค้าขนส่งทางราง ถึงแม้สถานีเดิมจะมีขนาดเล็ก แต่ก็มีบริการเดินรถไปยังเมืองสำคัญ ๆ เช่น อะราด, ออร์ชอวา, บูคาเรสต์, เรชีซา หลังปริมาณผู้ใช้งานสถานีเพิ่มสูงขึ้นจนไม่เพียงพอต่อขนาดของอาคาร ในปี 1897 จึงได้มีการก่อสร้างสถานีขนาดใหญ่ขึ้นแทน โดยมีสถาปนิกชาวฮังการี Ferenc Pfaff (1851–1913) เป็นผู้ออกแบบสถานี Pfaff ยังเป็นผู้ออกแบบสถานีรถไฟแห่งอื่น ๆ เช่นที่ เซเกด, เปซ, มิชโกลส์, แดแบร็ตแซ็น, รีเยกา, ซาเกรบ, บราติสลาวา, กอชีเซ, วรัส, กลุช-นาปอกา, ยิมโบลิยา และ อะราด การก่อสร้างสถานีใช้เงินทุนกว่าสี่ล้านกรอเนิน และตั้งชื่อสถานีว่า "Josefstädter Bahnhof" (ในภาษาเยอรมัน) หรือ "Józsefvárosi indóház" (ในภาษาฮังการี) หรือชื่อแปลคือ "สถานีอีโอเซฟิน" (Iosefin railway station) ตามชื่อของอำเภออีโอเซฟินที่สถานีตั้งอยู่ สถานีสร้างด้วยสถาปัตยกรรมนีโอคลาสสิก มีอิทธิพลของเรนเนสซองส์แบบฝรั่งเศส ประดับประดาโดยรอบอย่างโอ่อ่าอลังการ ในสถานียังมีลานตรงกลางเป็นสวนสาธารณะที่มีต้นสนปลูกไว้ ในต้นศตวรรษที่ 20 มีรถไฟโดยสารรวม 49 ขบวน และรถไฟขนส่งรวม 30 ขบวน ที่มาจอดที่สถานีนี้ต่อวัน รถไฟสาย "Orient Express" ที่โด่งดังเริ่มจอดที่สถานีนี้นับตั้งแต่ปี 1905 เรื่อยมา
ในปี 1919 หลังการรวมบานาตเข้ากับราชอาณาจักรโรมาเนีย และเริ่มมีรัฐบาลของโรมาเนียในท้องที่ของตีมีชออารา ได้เปลี่ยนชื่อสถานีใหม่เป็นสถานีดอมนีซา เอเลนา (Domnița Elena) ตามชื่อของมเหสีของอาเล็กซันดรู อีอวน ซูซา กษัตริย์แห่งโรมาเนีย ชื่อนี้ใช้เรื่อยมาจนถึงสงครามโลกครั้งที่สอง ส่วนชื่อของสถานีที่คนตีมีชออาราเรียกกันคือ "สถานีใหญ่"  ในวันที่ 3 กรกฎาคม 1944 สถานีได้รับความเสียหายอย่างหนักจากการทิ้งระเบิดจากฝ่ายสัมพันธมิตร และถูกทิ้งระเบิดอีกครั้งในวันที่ 30/31 ตุลาคม 1944 โดยลุฟท์วัฟเฟอ ส่งผลให้อาคารสถานีเสียหายแทบทั้งหมด การก่อสร้างสถานีขึ้นใหม่หลังสงครามสิ้นสุดเป็นไปตามแปลนอาคารเดิม และได้สร้างคืนมาบางส่วนเท่านั้น ในปี 1976 ปีกตะวันออกของสถานีได้รับการปรับโฉมใหม่ให้เป็นทันสมัยมากขึ้น และรูปแบบสถาปัตยกรรมชองสถานีก็เปลี่ยนไปโดยสิ้นเชิง จนถึงปัจจุบัน อาคารของสถานีมีสถาปัตยกรรมแบบมอเดิร์น
ดีซีสตูดิโอส์

ดีซีสตูดิโอส์  เป็นบริษัทผลิตภาพยนตร์อเมริกันที่เป็นบริษัทย่อยของวอร์เนอร์บราเธอส์ ซึ่งเป็นแผนกหนึ่งของวอร์เนอร์บราเธอส์ดิสคัฟเวอรี เป็นผู้สร้างภาพยนตร์จากตัวละครของ ดีซีคอมิกส์ วอลเตอร์ ฮามาดะเป็นประธานของดีซี ฟิล์ม จนกระทั่งเขาออกจากตำแหน่งในเดือนตุลาคม ค.ศ. 2022 โดยทำงานภายใต้ซีอีโอร่วมและประธานร่วมของวอร์เนอร์บราเธอส์พิคเจอร์ส คือ ไมเคิล เด ลูกา และ พาเมลา แอ็บดี
กีฬาปัญจกีฬาสมัยใหม่ในแพนอเมริกันเกมส์ 2023

กีฬาปัญจกีฬาสมัยใหม่ในแพนอเมริกันเกมส์ 2023 มีกำหนดจะจัดขึ้นที่เมืองซานติอาโก ประเทศชิลี ระหว่างวันที่ 21-27 ตุลาคม พ.ศ. 2566 ที่โรงเรียนทหารในเมืองลาสคอนเดส
มีกำหนดการแข่งขันชิงเหรียญ 5 รายการ สองรายการเป็นประเภทบุคคล หนึ่งรายการต่อเพศ อีกสามรายการ (ชาย หญิง และผสม) จะแข่งขันกันในรูปแบบผลัด
นักกีฬาสองอันดับแรกจากอเมริกาเหนือและอเมริกาใต้ และนักกีฬาที่ไม่ผ่านการคัดเลือกอันดับสูงสุดลำดับถัดไปจะผ่านเข้ารอบโอลิมปิกฤดูร้อน 2024 ที่กรุงปารีส ประเทศฝรั่งเศส
วัดธารากร

วัดธารากร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจ๊ะเห อำเภอตากใบ จังหวัดนราธิวาส ปัจจุบันพระครูสุนทรธรรมานุรักษ์ เป็นเจ้าอาวาสวัด 
วัดธารากรตั้งวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2400 เดิมมีชื่อว่า วัดบางน้อย ตามชื่อหมู่บ้าน ภายในวัดมีอุโบสถสร้างเมื่อปี พ.ศ. 2467 ประกาศขึ้นทะเบียนโบราณสถานในราชกิจจานุเบกษา เล่ม 116 ตอนพิเศษ 17ง หน้า 13 วันที่ 17 มีนาคม พ.ศ. 2542
อาคารเสนาสนะที่สำคัญ ได้แก่ อุโบสถก่ออิฐถือปูน มีมุขยื่นออกมาทางด้านหน้าและด้านข้าง หลังคาเป็นเครื่องไม้มุงด้วยกระเบื้องดินเผา ประดับช่อฟ้า ใบระกา และหางหงส์ ซุ้มประตูหน้าต่างเป็นทรงมงกุฎ ด้านหน้ามีจารึกระบุปี "พ.ศ. 2476" เหนือประตูด้านข้างจารึกว่า "สร้างเมื่อปีระกา" ส่วนเหนือประตูด้านทิศเหนือ มีจารึก "จ.ศ. 1295" และ "ร.ศ. 152" บริเวณมุขด้านหน้าประดับตกแต่งด้วยประติมากรรมรูปคล้ายนกหัสดีลิงค์ บริเวณพานไม้ตกแต่งด้วยภาพจิตรกรรมรูปดวงดาว นก ค้างคาว ผีเสื้อ และดอกไม้ ภาพจิตรกรรมที่เพดานบริเวณมุขด้านนอกอุโบสถ
เสือสั่งฟ้า

เสือสั่งฟ้า เป็นละครโทรทัศน์ไทยออกอากาศทางช่อง 7 สี ตั้งแต่วันที่ 25 สิงหาคม ถึง 27 ตุลาคม พ.ศ. 2554 ในวันพุธและพฤหัสบดี เวลา 20.30 น. จำนวน 19 ตอน
"เสือสั่งฟ้า" ได้รับการเสนอเข้าชิงรางวัลนาฏราช ครั้งที่ 3 หลายสาขา ได้แก่ ละครยอดเยี่ยม, ผู้กำกับยอดเยี่ยม, ทีมนักแสดงยอดเยี่ยม, บทโทรทัศน์ยอดเยี่ยม, เครื่องแต่งกายยอดเยี่ยม, ลำดับภาพยอดเยี่ยม และกำกับภาพยอดเยี่ยม แต่ไม่ได้รับรางวัลใด
เรื่องย่อ.
ในปี พ.ศ. 2500 ประเทศไทยหลังสงครามโลกครั้งที่สอง มีโจรผู้ร้ายชุกชุม พวกโจรผู้ร้ายเข้าปะทะกับตำรวจด้วยอาวุธร้ายแรงต่าง ๆ มนต์ดำ และคาถาอาคม
ร้อยตำรวจตรีเพชร ไพรีพ่าย (ชนะพล สัตยา) นายตำรวจหนุ่มได้รับคำสั่งจาก พลตำรวจตรียิ่งยศ ไพรีพ่าย (ชาติชาย งามสรรพ์) ผู้เป็นพ่อให้ไปปราบ เสือหาญ พันธุ์สิงห์ (เคลลี่ ธนะพัฒน์) และ เสือชัด (ศรุต สุวรรณภักดี) สมุนมือซ้ายและขวาของ เสือเมฆ บ้านพญาไฟ (รังสิโรจน์ พันธุ์เพ็ง) จนพลาดท่าถูกจับ ทำให้เขาต้องเข้าไปพัวพันกับคาถาอาคม รวมถึงได้ล่วงรู้ความจริงเรื่องชาติกำเนิดของเขา
วัดพระขวาง

วัดพระขวาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองชุมพรฝั่งทิศตะวันตก ในตำบลขุนกระทิง อำเภอเมืองชุมพร จังหวัดชุมพร มีเนื้อที่รวมประมาณ 18 ไร่ 1 งาน 37.3 ตารางวา มีพระครูโสภณธรรมจักร เป็นเจ้าอาวาส
ประวัติ.
วัดพระขวางตั้งวัดเมื่อ พ.ศ. 2380 ได้รับพระราชทานวิสุงคามสีมา เมื่อ พ.ศ. 2400 และได้รับพระราชทานวิสุงคามสีมาครั้งหลังเมื่อ 10 กุมภาพันธ์ พ.ศ. 2564 ตามตำนานน่าจะชื่อ วัดนางชีจัน วัดมีโบราณวัตถุที่สำคัญคือ "พระขวาง" (ชาวบ้านบางส่วนยังนิยมเรียกว่า "พ่อปู่วัดพระขวาง" หรือ "หลวงพ่อวัดขวาง")
พระขวาง.
ตำนานเล่าว่า พระขวางลอยน้ำมาตามแม่น้ำชุมพรมาติดขวางอยู่หน้าวัด ชาวบ้านได้ลากมาขึ้นฝั่งแต่ไม่สามารถลากขึ้นได้ จนคืนหนึ่งชาวบ้านฝันว่าพระพุทธรูปองค์นี้ได้มาบอกให้สร้างที่อยู่ให้เรียบร้อยก่อน และเอาสายสิญจน์ 7 เส้นพันรอบองค์พระแล้วจะขึ้นมาเอง ชาวบ้านจึงได้ปฏิบัติตามจนสามารถอัญเชิญพระพุทธรูปขึ้นมาประดิษฐานอยู่ภายในวัดได้สำเร็จ
อีกตำนานเล่าว่า เมื่อพระขวางประดิษฐานอยู่ภายในวัดแล้ว เกิดเหตุประหลาด พระและสามเณรในวัดค่อย ๆ หายไปเรื่อย ๆ ตกดึกชาวบ้านจึงแอบดูพบว่าพระพุทธรูปองค์นี้กินเด็กและสามเณร จึงนำความไปแจ้งต่อเจ้าอาวาสวัด เจ้าอาวาสจึงใช้ยันต์ปิดไว้และได้นำปรอทซึ่งบรรจุอยู่ในองค์พระออก นับแต่นั้นเป็นต้นมาก็ไม่ปรากฏว่ามีใครหายไปอีกเลย
พระขวางศิลปะท้องถิ่นสมัยอยุธยา เป็นพระพุทธรูปปูนปั้นปางมารวิชัย หน้าตักกว้าง 59 นิ้ว (ประมาณ 150 เซนติเมตร) สูง 75 นิ้ว (ประมาณ 190 เซนติเมตร) ขมวดพระเกศาเรียบ อุษณีษะนูนสูง เกตุมาลาเป็นทรงกรวยแหลม มีการปิดทองคำเปลวทั่วทั้งองค์ โดยพระขวางประดิษฐานอยู่ในวิหารพระขวาง ซึ่งเป็นวิหารโถง ก่ออิฐถือปูน หลังคาเครื่องไม้มุงกระเบื้องลอน หันหน้าออกแม่น้ำชุมพร วิหารสร้างเมื่อ 25 ตุลาคม พ.ศ. 2518
กีฬาเรือใบในแพนอเมริกันเกมส์ 2023

กีฬาเรือใบในแพนอเมริกันเกมส์ 2023 มีกำหนดจัดขึ้นในเมืองซันติอาโก ประเทศชิลี ระหว่างวันที่ 28 ตุลาคมถึง 5 พฤศจิกายน ค.ศ. 2023 ที่โคฟราเดียนอติกาเดลปาซิฟิโก  ในเมืองอัลการ์ราโด
จะมีการแข่งขันทั้งหมด 13 รายการ เพิ่มขึ้นสองรายการจากแพนอเมริกันเกมส์ 2019 รายการซันฟิชแบ่งออกเป็นประเภทเพื่อให้มีรายการสำหรับผู้ชายและผู้หญิง นอกจากนี้ การแข่งขันไคท์ยังถูกแบ่งออกเป็นสองส่วน โดยขณะนี้ชายและหญิงแข่งขันกันในรายการที่แยกจากกัน ส่วนเรือชั้น RS:X ถูกแทนที่ด้วยชั้น IQFoil
นักกีฬาทั้งหมด 172 คน (ชาย 82 คนและหญิง 90 คน) มีกำหนดจะเข้าร่วมแข่งขัน
การคัดเลือก.
นักกีฬาทั้งหมด 172 คน (ชาย 82 คนและหญิง 90 คน) จะผ่านเข้ารอบในการแข่งขันนี้ ประเทศหนึ่งสามารถส่งเรือเข้าแข่งขันได้สูงสุดหนึ่งลำในแต่ละรายการจาก 13 รายการและนักกีฬาสูงสุด 19 คน (ชาย 9 และหญิง 10 คน)
กีฬาขี่ม้าในแพนอเมริกันเกมส์ 2023

กีฬาขี่ม้าในแพนอเมริกันเกมส์ 2023 มีกำหนดจะจัดขึ้นในซันติอาโก ประเทศชิลี ตั้งแต่วันที่ 22 ตุลาคม ถึง 3 พฤศจิกายน พ.ศ. 2566 สนามสำหรับการแข่งขันคือ "โรงเรียนสอนขี่ม้ากองทหารบก"
นักกีฬาทั้งหมด 150 คนถูกกำหนดให้เข้าร่วมการแข่งขันในสามสาขา ได้แก่ ศิลปะการบังคับ อีเวนติง และกระโดดข้ามสิ่งกีดขวาง โดยแต่ละประเภทมีการแข่งขันประเภทบุคคลและประเภททีม
ทั้งสามสาขจะทำหน้าที่เป็นการคัดเลือกสำหรับการแข่งขันกีฬาโอลิมปิกฤดูร้อน 2024 ที่กรุงปารีส ประเทศฝรั่งเศส
ประเทศที่เข้าร่วมแข่งขัน.
ทีมขี่ม้าที่ผ่านเข้ารอบทั้งหมด 4 ประเทศ ตัวเลขในวงเล็บคือจำนวนผู้เข้าร่วมที่ผ่านคัดเลือก
<templatestyles src="Div col/styles.css"/>
รายชื่อบัญชีติ๊กต็อกที่มียอดผู้ติดตามมากที่สุด

รายชื่อนี้ประกอบด้วยบัญชี 50 อันดับแรกที่มีจำนวนผู้ติดตามมากที่สุดในแพลตฟอร์มโซเชียลมีเดียสัญชาติจีนชื่อ ติ๊กต็อก ซึ่งก่อนหน้านี้ถูกรวมเข้ากับ musical.ly บุคคลที่มีผู้ติดตามมากที่สุดบนแพลตฟอร์มคือ กาบี ลาเม ซึ่งมีผู้ติดตามมากกว่า 162 ล้านคน เขาแซงหน้าบัญชี ชาร์ลี ดาเมลิโอ ที่มีผู้ติดตามมากที่สุดก่อนหน้านี้เมื่อวันที่ 22 มิถุนายน พ.ศ. 2565
บัญชีที่มีผู้ติดตามมากที่สุด.
ตารางต่อไปนี้แสดงรายการบัญชีที่มีผู้ติดตามมากที่สุด 50 บัญชีบนติ๊กต็อก โดยแต่ละรายการผู้ติดตามจะปัดเศษลงเป็นจำนวนผู้ติดตามที่ใกล้เคียงที่สุดแสนคน รวมถึงคำอธิบายของแต่ละบัญชีและประเทศต้นทาง
เครื่องอิสริยาภรณ์หัวใจทองคำ (ประเทศฟิลิปปินส์)

เครื่องอิสริยาภรณ์หัวใจทองคำ  เป็นเครื่องอิสริยาภรณ์ของประเทศฟิลิปปินส์ สร้างขึ้นเมื่อวันที่ 21 มิถุนายน พ.ศ. 2497 ตามคำสั่งที่ 40-เอ โดยประธานาธิบดีรามอน แมกไซไซในชื่อว่า รางวัลหัวใจทองคำจากประธานาธิบดี จนมีการยกฐานะขึ้นเป็นเครื่องอิสริยาภรณ์ใน พ.ศ. 2546 เครื่องอิสริยาภรณ์นี้มอบให้แก่ชาวฟิลิปปินส์และชาวต่างประเทศที่ให้ความช่วยเหลือต่อรัฐบาลและประชาชนฟิลิปปินส์ในด้านการกุศลและด้านจิตสาธารณะ โดยเป็นไปเพื่อพัฒนาและเสริมสร้างวัฒนธรรม สังคม และเศรษฐกิจของประเทศฟิลิปปินส์
ลำดับชั้น.
เครื่องอิสริยาภรณ์นี้มีทั้งสิ้น 6 ชั้น ประกอบไปด้วย
ราชาวีรชน เกิดใหม่เพื่อขัดเกลาวิถีต่อสู้ และ กลายเป็นอัศวินฝึกหัดที่แกร่งสุดในโลก♀

ราชาวีรชน เกิดใหม่เพื่อขัดเกลาวิถีต่อสู้ และ กลายเป็นอัศวินฝึกหัดที่แกร่งสุดในโลก♀ (; โรมาจิ: "Eiyū-Ō, Bu o Kiwameru Tame Tensei-Su: Soshite, Sekai Saikyō no Minarai Kishi") เป็นซีรีส์ไลต์โนเวลญี่ปุ่นแนวจินตนิมิต เขียนโดยฮายาเค็ง และวาดภาพประกอบโดยนางุ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมีนาคม พ.ศ. 2562 ภายหลังได้รับลิขสิทธิ์ตีพิมพ์โดยสำนักพิมพ์ฮอบบีเจแปน ตีพิมพ์เป็นหนังสือไลต์โนเวลในเครือเอชเจบุงโกะ ตั้งแต่เดือนพฤศจิกายน พ.ศ. 2562 ปัจจุบันวางจำหน่ายถึงเล่มที่ 11 มังงะดัดแปลงวาดโดยโมโตะ คูโรมูระ เผยแพร่ออนไลน์ผ่านเว็บไซต์คอมิกไฟร์ของสำนักพิมพ์ฮอบบีเจแปนตั้งแต่เดือนธันวาคม พ.ศ. 2562 ปัจจุบันตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 5 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์กิฟท์บุ๊ค อนิเมะสั้นดัดแปลง 2 ตอนฉายระหว่างวันที่ 7 ถึง 14 พฤศจิกายน พ.ศ. 2563 ทางบัญชีทวิตเตอร์ของเว็บไซต์คอมิกไฟร์ ซีรีส์อนิเมะโทรทัศน์ดัดแปลงสร้างโดยสตูดิโอโคเม็ต ออกอากาศตั้งแต่เดือนมกราคมถึงมีนาคม พ.ศ. 2566
ให้เสียงโดย: อาการิ คิโต
ให้เสียงโดย: ไอ คากูมะ
ให้เสียงโดย: โทโมริ คูซูโนกิ
ให้เสียงโดย: วากานะ คูราโมจิ
ให้เสียงโดย: ฮารูกะ ชิราอิชิ
ให้เสียงโดย: เอริ คิตามูระ
ให้เสียงโดย: นาโอมิ โอโซระ
โต้คลื่นชิงแชมป์โลก 2022

การแข่งขันโต้คลื่นชิงแชมป์โลก 2022  จัดขึ้นที่เมืองฮันติงตันบีช รัฐแคลิฟอร์เนีย ตั้งแต่วันที่ 16 ถึง 24 กันยายน พ.ศ. 2565 งานนี้จัดโดยสมาคมกีฬาโต้คลื่นนานาชาติ (ISA) และเป็นครั้งแรกที่จัดขึ้นที่ "เซิร์ฟซิตี้, สหรัฐ" ตั้งแต่ปี ค.ศ. 2549
ประเทศที่เข้าร่วม.
ประเทศต่อไปนี้ส่งนักกีฬาเข้าร่วมแข่งขันโต้คลื่นชิงแชมป์โลก 2022:
<templatestyles src="Div col/styles.css"/>
ยิมนาสติกลีลาชิงแชมป์โลก 2022

การแข่งขันยิมนาสติกลีลาชิงแชมป์โลก 2022  จัดขึ้นระหว่างวันที่ 14 ถึง 18 กันยายน พ.ศ. 2565 ที่เมืองโซเฟีย ประเทศบัลแกเรีย
ทีม.
รวมอุปกรณ์.
คะแนนสูงสุด 8 อันดับแรกในอุปกรณ์จะเข้าสู่รอบชิงชนะเลิศอุปกรณ์ทีม
โอลิมปิกโควตา.
ทีมสามอันดับแรกในประเภททีมรวมอุปกรณ์ได้รับโควตากลุ่มสำหรับการแข่งขันกีฬาโอลิมปิกฤดูร้อน 2024
ขี่ม้าชิงแชมป์โลก 2022

การแข่งขันขี่ม้าชิงแชมป์โลก 2022  จัดขึ้นที่เมืองแฮร์นิ่ง ประเทศเดนมาร์ก เป็นการแข่งขันกีฬาขี่ม้าชิงแชมป์โลกครั้งที่ 9 ซึ่งจัดขึ้นทุก ๆ สี่ปีและดำเนินการโดยสหพันธ์กีฬาขี่ม้านานาชาติ (FEI) สำหรับการแข่งขันประเภททีมในสาขาศิลปะการบังคับม้าและกระโดดข้ามสิ่งกีดขวาง การแข่งขันเหล่านี้เป็นการแข่งขันรอบคัดเลือกรายการแรกสำหรับโอลิมปิกฤดูร้อน 2024
ประเทศที่เข้าร่วม.
มี 49 ประเทศเข้าร่วมการแข่งขัน
<templatestyles src="Div col/styles.css"/>
ปืนลูกซองชิงแชมป์โลก 2022

การแข่งขันปืนลูกซองชิงแชมป์โลก 2022  จัดขึ้นระหว่างวันที่ 19 กันยายนถึง 12 ตุลาคม พ.ศ. 2565 ที่เมืองโอซีเยก ประเทศโครเอเชีย การแข่งขันครั้งนี้เป็นการแข่งขันรอบคัดเลือกที่สำคัญสำหรับการแข่งขันกีฬาโอลิมปิกฤดูร้อน 2024 โดยมีการแจกโควต้าสำหรับการแข่งขันทั้งประเภทบุคคลชายและหญิง
กีฬาฟุตบอลในโอลิมปิกฤดูร้อน 2024 – รอบคัดเลือกหญิง (เพลย์ออฟคอนคาแคฟ)

การแข่งขันรอบเพลย์ออฟคอนคาแคฟ  เป็นรอบคัดเลือกของการแข่งขันฟุตบอลหญิงโอลิมปิกรอบคัดเลือก 2024 จะตัดสินให้โควตาที่สองของคอนคาแคฟ สำหรับการแข่งขันฟุตบอลโอลิมปิก โดยจัดขึ้นในฝรั่งเศส เพลย์ออฟจะแข่งขันกันในสองเลกโดยทีมที่ได้อันดับสองและสามในการแข่งขันฟุตบอลหญิงชิงแชมป์คอนคาแคฟ 2022 ซึ่งได้แก่ แคนาดาและจาเมกาตามลำดับ การแข่งขันจะมีขึ้นในเดือนกันยายน พ.ศ. 2566 โดยจาเมกาเป็นเจ้าภาพในเลกแรกและแคนาดาเป็นเจ้าภาพเลกที่สอง ผู้ชนะจะได้สิทธิ์เข้าร่วมการแข่งขันคอนคาเคฟดับเบิลยูโกลด์คัพ 2024 อีกด้วย
ทีมที่ผ่านคัดเลือก.
คอนคาแคฟได้รับโควตาสองตำแหน่งในการแข่งขันฟุตบอลโอลิมปิกหญิง 2024 โดย ฟีฟ่าโควตาแรกจะมอบให้แก่ผู้ชนะของฟุตบอลหญิงชิงแชมป์คอนคาแคฟ 2022 ทีมที่ได้อันดับสองและสามในฟุตบอลหญิงชิงแชมป์คอนคาแคฟ จะแข่งขันเพลย์ออฟเพื่อโควต้าทีมที่สองในโอลิมปิกจากโซนคอนคาแคฟ
สรุป.
<onlyinclude>
การแข่งขันเพลย์ออฟจะมีขึ้นระหว่างวันที่ 18 ถึง 26 กันยายน พ.ศ. 2566 ตาม ปฏิทินการแข่งขันระหว่างประเทศของฟีฟ่า
</onlyinclude>
คอมโซมอล

สันนิบาตยุวชนคอมมิวนิสต์เลนินมวลสหภาพ  หรือมักจะเรียกว่า คอมโซมอล () อักษรย่อของภาษารัสเซีย) เป็นองค์กรเยาวชนทางการเมืองในสหภาพโซเวียต บางครั้งมีการอธิบายว่าเป็นแผนกเยาวชนของพรรคคอมมิวนิสต์แห่งสหภาพโซเวียต แม้ว่าจะเป็นองค์กรอิสระอย่างเป็นทางการและเรียกว่า "ผู้ช่วยและกองหนุนของพรรคคอมมิวนิสต์"
คอมโซมอลในรูปแบบแรกสุดก่อตั้งขึ้นในเขตเมืองใน ค.ศ. 1918 ในช่วงปีแรก ๆ เป็นองค์กรของรัสเซียซึ่งรู้จักกันในชื่อสันนิบาตยุวชนคอมมิวนิสต์รัสเซีย ระหว่าง ค.ศ. 1922 ที่สหภาพโซเวียตถูกก่อตั้ง ได้มีการปฏิรูปหน่วยงานทั้งหมดซึ่งเป็นหน่วยงานมวลสหภาพในฐานะแผนกเยาวชนของพรรคคอมมิวนิสต์มวลสหภาพ
คอมโซมอลเป็นขั้นสุดท้ายขององค์กรสำหรับเยาวชน 3 องค์กร หลังสำเร็จการศึกษาเมื่ออายุ 14 ปีจากองค์การยุวชนผู้บุกเบิก และเมื่ออายุ 9 ขวบจาก Little Octobrists โดยอายุของสมาชิกคอมโซมอลจะอายุไม่เกิน 28 ปี
แกล้งนัก รักนะรู้ยัง? เดอะมูฟวี่

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
แกล้งนัก รักนะรู้ยัง? เดอะมูฟวี่ (; โรมาจิ: "Gekijōban Karakai Jōzu no Takagi-san") เป็นภาพยนตร์อนิเมะญี่ปุ่นในปี พ.ศ. 2565 อ้างอิงจากเนื้อเรื่องต้นฉบับของตัวละครจากซีรีส์มังงะเรื่อง "แกล้งนัก รักนะรู้ยัง?" กับมังงะภาคแยกเรื่อง "อาชิตะ วะ โดโยบิ" ทั้งสองเรื่องแต่งเรื่องและวาดภาพโดยโซอิจิโร ยามาโมโตะ ภาพยนตร์ผลิตโดยสตูดิโอชินเอแอนิเมชันและจัดจำหน่ายโดยโทโฮวิชวลเอ็นเตอร์เทนเมนต์ ภาพยนตร์กำกับโดยฮิโรอากิ อากางิ เขียนบทโดยฮิโรโกะ ฟูกูดะ, อากิ อิตามิ และคานิจิ คาโต ภาพยนตร์เป็นเรื่องราวของทากากิและนิชิคาตะที่ใช้เวลาร่วมกันในฤดูร้อนสุดท้ายของชั้นมัธยมต้นปีสาม
เริ่มมีการบอกใบ้ถึงการสร้างภาพยนตร์ในเดือนสิงหาคม พ.ศ. 2554 แล้วจึงประกาศยืนยันอย่างเป็นทางการพร้อมกับการประกาศสร้างซีรีส์อนิเมะ"แกล้งนัก รักนะรู้ยัง?"ฤดูกาลที่สามในเดือนกันยายนปีเดียวกัน มีการประกาศว่าทีมงานจากฤดูกาลที่สามจะมาร่วมกันสร้างภาพยนตร์ในเดือนมีนาคม พ.ศ. 2565 โดยมีริเอะ ทากาฮาชิและยูกิ คาจิกลับมารับบทพากย์เป็นทาคากิและนิชิคาตะ มีการประกาศทีมงานและนักพากย์เพิ่มเติมของภาพยนตร์ในเดือนเมษายน พ.ศ. 2565
"แกล้งนัก รักนะรู้ยัง? เดอะมูฟวี่"ฉายรอบปฐมทัศน์ในเขตชิโยดะ กรุงโตเกียวในวันที่ 4 มิถุนายน พ.ศ. 2565 แล้วจึงเข้าฉายในโรงภาพยนตร์ในประเทศญี่ปุ่นในวันที่ 10 มิถุนายนปีเดียวกัน ภาพยนตร์เข้าฉายในโรงภาพยนตร์ในประเทศไทยในวันที่ 3 พฤศจิกายน พ.ศ. 2565
มามาอะวอดส์ สาขาศิลปินแห่งปี

มามาอะวอดส์สำหรับศิลปินแห่งปี (올해의 가수상) เป็นรางวัล "แดซัง" (หรือรางวัลใหญ่) นำเสนอโดยซีเจ อีแอนด์เอ็ม (เอ็มเน็ต) ในงานมามาอะวอดส์ ประจำปี ได้รับรางวัลครั้งแรกในพิธีครั้งที่ 8 ของงานที่จัดขึ้นในปี 2006 วงบอยแบนด์ที่มีสมาชิกห้าคนทงบังชินกีได้รับรางวัลนี้ และรางวัลนี้มอบให้เพื่อเป็นเกียรติแก่ศิลปินที่มีความสำเร็จ ความสามารถทางเทคนิค และความเป็นเลิศในอุตสาหกรรมดนตรี
ผู้ชนะและผู้ได้รับการเสนอชื่อ.
ปี 2020.
<templatestyles src="การอ้างอิง/styles.css"/>^[I] ในแต่ละปีจะมีการเชื่อมโยงกับบทความเกี่ยว Mnet Asian Music Awards ที่จัดขึ้นในปีนั้น
ศิลปินที่ได้รับรางวัลมากมาย.
ตลอดประวัติศาสตร์ของงานมามาอะวอดส์มีผู้รับรางวัลเพียง 2 รายเท่านั้นที่ได้รับรางวัลมากกว่าหนึ่งครั้ง บีทีเอส เป็นศิลปินวงเดียวที่ได้รับรางวัลติดต่อกันหลายปี
ศิลปินที่ได้รับการเสนอชื่อเข้าชิงรางวัลมากที่สุด.
<templatestyles src="Col-begin/styles.css"/>
หมายเหตุ.
<templatestyles src="Reflist/styles.css" />
คลองชุมพร

คลองชุมพร เป็นลำน้ำที่เกิดจากเทือกเขาในตำบลปากจั่น อำเภอกระบุรี จังหวัดระนอง ไหลไปทางตะวันออกถึงบ้านดอนสมอ แล้วไหลผ่านตำบลวังไผ่ บ้านขุนกระทิง ตำบลตากแดด อำเภอเมืองชุมพร จังหวัดชุมพร ไหลออกทะเลบริเวณตอนเหนือของอ่าวสวี ที่ตำบลทุ่งคา อำเภอเมืองชุมพร จังหวัดชุมพร มีความยาว 50 กิโลเมตร 
บริเวณปากคลองชุมพรพบพันธุ์ไม้จำพวกลำแพน แสมขาว มีโกงกางใบเล็ก โกงกางใบใหญ่ อยู่บ้างประปราย พันธุ์ไม้ที่พบบนฝั่งเป็นพวกตาตุ่มทะเล ตะบูนขาว หงอนไก่ทะเล ปอทะเล ถั่วขาว หญ้าแปลงหมู และสำมะงา พบนกอย่างน้อย 99 ชนิด เช่น นกยางทะเล นกยางเขียว นกยางไฟธรรมดา นกโกงกางหัวโต นกกระเต็นน้อยธรรมดา นกระสานวล นกกระสาแดง และเหยี่ยวฮอบบี้ เป็นต้น 
แต่เดิมนั้นมีเมืองเดิมชุมพรตั้งอยู่ทางฝั่งขวาของคลองชุมพร ซึ่งมีต้นไม้ชนิดหนึ่งที่เรียกกันว่า "มะเดื่อชุมพร" ขึ้นอยู่ทั่วไปเดิมคลองนี้ยังไม่มีชื่อภายหลังจึงถูกตั้งชื่อว่าคลองชุมพรตามชื่อต้นไม้
แหล่งโบราณคดีบริเวณลุ่มน้ำคลองชุมพร ได้แก่ วัดเขาปูน วัดบ้านนา วัดพระขวาง และแหล่งโบราณคดีถ้ำสนุกสุขารมย์ เป็นต้น
เขาสามแก้ว

เขาสามแก้ว เป็นแหล่งโบราณคดีตั้งอยู่ในตำบลนาชะอัง อำเภอเมืองชุมพร จังหวัดชุมพร
ปรากฏหลักฐานการตั้งถิ่นฐานของชุมชนโบราณสมัยแรกที่เริ่มรับอารยธรรมจากดินแดนโพ้นทะเล จากการหาค่าอายุด้วยวิธี C-14 จากถ่านที่ได้จากการขุดค้นพบว่าแหล่งโบราณคดีแห่งนี้มีการอยู่อาศัยเริ่มตั้งแต่ราวพุทธศตวรรษที่ 2 และเจริญในช่วงราวพุทธศตวรรษที่ 5–10
ลักษณะของชุมชนจัดเป็นแหล่งที่อยู่อาศัยและสถานีการค้า (มีแม่น้ำท่าตะเภาไหลผ่านทางทิศตะวันตกของแหล่งโบราณคดีไหลลงสู่ทะเล) โดยเป็นชุมชนที่มีการแหล่งผลิตอุตสาหกรรมเหล็ก อุตสาหกรรมแก้วและหิน มีการสร้างกำแพงดินล้อมรอบชุมชน มีการสร้างคูน้ำหรือทางระบายน้ำ มีการจัดแบ่งพื้นที่อุตสาหกรรมไว้นอกเขตชุมชน
จากการสำรวจและขุดค้นโดยกองโบราณคดี กรมศิลปากร เมื่อ พ.ศ. 2525 ได้พบหลักฐานสำคัญได้แก่กลองมโหระทึกสำริดหุ่นจำลองรูปคน สัตว์ (ช้าง ม้า กวาง) สำริด เครื่องมือเหล็กรูปหอก ใบข้าว รูปขวานขวานหิน ขัดแท่นหินบด มีลายสลักรูปทอนส่วนสถูปและธรรมจักร ลูกปัดและกำไลทำจากหินและแก้ว เครื่องทองรูปพรรณและแผ่นทอง ลูกปัดคาร์เนเลี่ยนแกะสลักอักษรโบราณ จากการรขุดค้นทำวิเคราะห์ได้ว่าบริเวณพื้นที่เขาสามแก้วเป็นแหล่งที่อยู่อาศัยของกลุ่มคน 2 ช่วงสมัยคือ สมัยแรกเริ่มประวัติศาสตร์ และสมัยประวัติศาสตร์ร่วมสมัยรัตนโกสินทร์
วัดมณีโคตร

วัดมณีโคตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจุมพล อำเภอโพนพิสัย จังหวัดหนองคาย 
จากจารึกวัดมณีโคตรกล่าวว่า สร้างในสมัยสมเด็จพระโพธิวรวงศา เมื่อ พ.ศ. 2144 เป็นวัดที่เมืองปากห้วยหลวง และกล่าวถึงพระนามบุรพกษัตริย์ล้านช้างอีก 2 พระองค์ คือ พระเจ้าชมพู และพระเจ้าตนหล้าซึ่งเคยพระราชทานเขตที่ดินให้แก่วัดนี้ ในทะเบียนเเจ้งว่าตั้งวัดเมื่อ พ.ศ. 2221 และได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2527 ชาวบ้านเรียกว่า วัดปากห้วยหลวง 
โบราณวัตถุที่สำคัญคือ ศิลาจารึกเป็นใบเสมาหินทรายแบบแผ่นแบนอยู่ในอุโบสถ มีขนาดสูง 71.5 เซนติเมตร กว้าง 37 เซนติเมตร หนา 10 เซนติเมตร และ หลวงพ่อพระเสี่ยง พระพุทธรูปสำริดปางมารวิชัย กำหนดอายุราวพุทธศตวรรษที่ 22–ต้นพุทธศตวรรษที่ 23 มีขนาดหน้าตักกว้าง 20 เซนติเมตร สูง 58 เซนติเมตร ฐานกว้าง 34 เซนติเมตร ที่ฐานทำห่วงติดฐานไว้ คงเพื่อใช้สำหรับเสียบไม้คานหาม พุทธศิลป์แบบล้านช้าง มีตำนานการสร้างกล่าวว่าสร้างในสมัยพระเจ้าไชยเชษฐาธิราช พร้อมกับพระเจ้าองค์ตื้อ พระเสริม และพระใส
วัดมีประเพณีเกี่ยวกับหลวงพ่อพระเสี่ยง คือ ประเพณีสงกรานต์วันที่ 13 เมษายน ของทุกปี และงานประเพณีบุญบั้งไฟ ในวันเพ็ญเดือน 6 ของทุกปี
ปืนลูกซองชิงแชมป์ยุโรป 2022

การแข่งขันปืนลูกซองชิงแชมป์ยุโรป 2022  เป็นการแข่งขันปืนลูกซองระดับโลกครั้งที่ 52 ซึ่งเป็นปืนลูกซองชิงแชมป์ยุโรปจัดแข่งขันโดยสมาพันธ์ยิงปืนยุโรป
การแข่งขันชิงแชมป์ยังเป็นกิจกรรมคัดเลือกครั้งแรกสำหรับโอลิมปิกฤดูร้อน 2024
ยิงปืนรายการ 25/50 เมตร ชิงแชมป์ยุโรป 2022

การแข่งขันยิงปืนรายการ 25/50 เมตร ชิงแชมป์ยุโรป 2022 ประจำปี 2565 จัดขึ้นโดยสมาพันธ์ยิงปืนยุโรปและจัดขึ้นที่เมืองวรอตสวัฟ ประเทศโปแลนด์
การแข่งขันชิงแชมป์ครั้งนี้ยังเป็นรอบคัดเลือกสำหรับโอลิมปิกฤดูร้อน 2024 และการแข่งขันยูโรเปียนเกมส์ 2023
ฟุตบอลหญิงชิงแชมป์คอนคาแคฟ 2022

การแข่งขันฟุตบอลหญิงชิงแชมป์คอนคาแคฟ 2022  เป็นครั้งที่ 11 ของฟุตบอลหญิงชิงแชมป์คอนคาแคฟ ซึ่งเป็นการแข่งขันฟุตบอลหญิงนานาชาติทุก 4 ปี ที่แข่งขันโดยทีมชาติหญิงของสมาคมสมาชิกของคอนคาเคฟ องค์กรปกครองระดับภูมิภาคของอเมริกาเหนือ อเมริกากลาง และแคริบเบียน มี 8 ทีมที่เข้าร่วมแข่งขันรายการนี้ ซึ่งจัดขึ้นระหว่างวันที่ 4 ถึง 18 กรกฎาคม พ.ศ. 2565 ที่เม็กซิโก สหรัฐเป็นผู้ชนะ โดยเอาชนะแคนาดา 1–0 ในรอบชิงชนะเลิศ
การแข่งขันนี้ทำหน้าที่เป็นรอบคัดเลือกโซนคอนคาแคฟของการแข่งขันฟุตบอลโลกหญิง 2023 ที่ออสเตรเลียและนิวซีแลนด์ เช่นเดียวกับการแข่งขันกีฬาฟุตบอลในโอลิมปิกฤดูร้อน 2024 ที่ประเทศฝรั่งเศส ทีมสองอันดับแรกในแต่ละกลุ่มจากทั้งสองกลุ่ม จะผ่านเข้ารอบสำหรับการแข่งขันฟุตบอลโลกหญิง ในขณะที่ทีมอันดับสามจากแต่ละกลุ่มจะผ่านเข้าสู่รอบเพลย์ออฟระหว่างสหพันธ์ นอกจากนี้ ผู้ชนะยังได้ผ่านการคัดเลือกเข้าแข่งขันกีฬาโอลิมปิกปี ค.ศ. 2024 และคอนคาเคฟโกลด์คัพหญิง 2024 ขณะที่ทีมอันดับ 2 และ 3 จะผ่านเข้าสู่รอบเพลย์ออฟโอลิมปิกโซนคอนคาเคฟ
สหรัฐป้องกันแชมป์ได้เป็นสมัยที่ 2 โดยชนะการแข่งขันในปี ค.ศ. 2014 และ 2018
สนามแข่งขัน.
เมื่อวันที่ 14 กุมภาพันธ์ พ.ศ. 2565 คอนคาเคฟได้ประกาศว่าการแข่งขันจะจัดขึ้นที่เม็กซิโก โดยทุกแมตช์จะจัดที่ เขตมหานครมอนเตร์เรย์
หมายเหตุ.
<templatestyles src="Reflist/styles.css" />
โกปาอาเมริกาหญิง 2022

โกปาอาเมริกาหญิง 2022  เป็นการแข่งขันฟุตบอลหญิงชิงแชมป์ระหว่างประเทศของทวีปอเมริกาใต้ ครั้งที่ 9 โกปาอาเมริกาหญิงจัดขึ้นสำหรับทีมชาติที่เป็นสมาชิกของสมาพันธ์ฟุตบอลอเมริกาใต้ การแข่งขันจัดขึ้นที่ประเทศโคลอมเบียตั้งแต่วันที่ 8 ถึง 30 กรกฎาคม พ.ศ. 2565
การแข่งขันครั้งนี้ถือเป็นรอบคัดเลือกโซนอเมริกาใต้สำหรับการแข่งขันฟุตบอลโลกหญิง 2023 ที่ออสเตรเลียและนิวซีแลนด์ โดยให้โควตาผ่านเข้ารอบโดยตรง 3 ตำแหน่งและเพลย์ออฟอีก 2 ตำแหน่ง สำหรับการแข่งขันฟุตบอลโลกหญิง และอีก 3 ตำแหน่งสำหรับการแข่งขันแพนอเมริกันเกมส์ 2023 ที่ซันติอาโก (นอกเหนือจากชิลีที่ผ่านการคัดเลือกโดยอัตโนมัติในฐานะเจ้าภาพ) นอกจากนี้ ผู้เข้ารอบทั้งสองทีมยังผ่านเข้ารอบการแข่งขันฟุตบอลในโอลิมปิกฤดูร้อน 2024 ที่ประเทศฝรั่งเศสอีกด้วย หลังจากการแข่งขันครั้งนี้ การแข่งขันจะจัดขึ้นทุก 2 ปีแทนที่จะเป็น 4 ปี
บราซิลป้องกันแชมป์ได้โดยเป็นแชมป์สมัยที่ 4 ติดต่อกัน ในรอบชิงชนะเลิศเอาชนะโคลอมเบีย 1–0 ประตู และเป็นแชมป์สมัยที่ 8 ของทีม ในฐานะผู้ชนะ พวกเขาจะแข่งขันฟินาลิสซิมา 2023 ซึ่งจัดขึ้นเป็นครั้งแรก กับทีมชาติอังกฤษ ซึ่งเป็นผู้ชนะการแข่งขันฟุตบอลหญิงชิงแชมป์แห่งชาติยุโรป 2022
สนามแข่งขัน.
ประกาศสถานที่จัดงานเมื่อวันที่ 16 ธันวาคม พ.ศ. 2564 การแข่งขันจัดขึ้นในสามเมือง ได้แก่ กาลิ, บูการามังกา และอาร์เมเนีย
กีฬายูโดในโอลิมปิกฤดูร้อน 2024 – รอบคัดเลือก

กีฬายูโดในโอลิมปิกฤดูร้อน 2024 – รอบคัดเลือก เป็นรายละเอียดเกี่ยวกับขั้นตอนการคัดเลือกสำหรับกีฬายูโดในโอลิมปิกฤดูร้อน 2024 การแข่งขันที่ครั้งนี้จะประกอบด้วยนักกีฬาทั้งหมด 372 คนที่มาจากคณะกรรมการโอลิมปิกแห่งชาติของตน แต่ละประเทศได้รับอนุญาตให้เข้าแข่งขันได้สูงสุด 14 คน (7 คนสำหรับทั้งชายและหญิงต่อรายการ) ประเทศเจ้าภาพฝรั่งเศสได้รับโควตาสำรองไว้รายการละ 1 ตำแหน่งจากทั้งหมด 14 รายการ ในขณะที่โควตาสำรองสากล 15 ตำแหน่ง สำรองให้กับประเทศที่ผ่านการเชิญของคณะกรรมาธิการไตรภาคี
นักกีฬาที่เหลือจะต้องผ่านกระบวนการคัดเลือกเพื่อรับโควตาสำหรับการแข่งขันผ่านการจัดอันดับโลกที่จัดทำโดยสหพันธ์ยูโดนานาชาติ ระยะเวลาการรับรองการคัดเลือกเริ่มต้นในวันที่ 24 มิถุนายน พ.ศ. 2565 และจะสิ้นสุดในวันที่ 23 มิถุนายน พ.ศ. 2567 รายชื่อผู้มีสิทธิ์ผ่านการคัดเลือกขั้นสุดท้ายจะเผยแพร่ในวันที่ 25 มิถุนายน พ.ศ. 2567
ชายและหญิง 17 อันดับแรกจากการจัดอันดับโลกในแต่ละดิวิชั่นจะผ่านการคัดเลือกโดยตรง ซึ่งแต่ละประเทศจะมีนักกีฬาได้ไม่เกิน 1 คนต่อดิวิชั่น และไม่รวมฝรั่งเศสเจ้าภาพ หากประเทศใดมีนักกีฬาผ่านการคัดเลือกมากกว่า 1 คนในแต่ละประเภทน้ำหนัก ประเทศนั้นจะต้องตัดสินใจว่านักกีฬาคนใดจะได้รับโควตาของประเทศ นอกจากนั้น ยังมีโควตาทวีป (ยุโรป 25 คน, แอฟริกา 24 คน, แพนอเมริกา 21 คน, เอเชีย 20 คนและโอเชียเนีย 10 คน สำหรับทั้งสองเพศและทุกดิวิชั่น) โดยยังอยู่ภายใต้ขีดจำกัดนักกีฬาไม่เกิน 1 คนต่อประเทศ เพื่อรับโควตาของทวีป โควตารายการทีมผสมที่ได้รับเชิญอีก 1 ตำแหน่ง สำรองไว้สำหรับประเทศอันดับแรกของแต่ละทวีป ที่มีนักกีฬาผ่านเข้ารอบเพียง 5 ใน 6 รุ่นน้ำหนักประเภททีมเท่านั้น โควต้านี้จะเป็นของนักกีฬาอันดับสูงสุดของประเทศที่ยังไม่ผ่านเข้ารอบการแข่งขันในรุ่นน้ำหนักที่ 6 โควต้าที่เหลือสำหรับแต่ละเพศจะถูกจัดสรรให้กับนักกีฬาที่ไม่ผ่านการคัดเลือกด้วยคะแนน WRL เป็นส่วนใหญ่ โดยคำนึงถึงข้อจำกัดของนักกีฬาไม่เกิน 1 คนต่อประเทศต่อรุ่นน้ำหนัก
ตำบลนาเสียว (อำเภอเมืองชัยภูมิ)

ตำบลนาเสียว เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 16 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลนาเสียว
การปกครอง.
ตำบลนาเสียว แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
ตำบลหนองนาแซง

ตำบลหนองนาแซง เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 16 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลหนองนาแซง
การปกครอง.
ตำบลหนองนาแซง แบ่งการปกครองออกเป็น 13 หมู่บ้าน คือ
<templatestyles src="Div col/styles.css"/>
ตำบลบ้านกอก (อำเภอจัตุรัส)

ตำบลบ้านกอก เป็นตำบลหนึ่งในอำเภอจัตุรัส จังหวัดชัยภูมิ โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลจัตุรัส และองค์การบริหารส่วนตำบลบ้านกอก
การปกครอง.
การปกครองส่วนภูมิภาค.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลบ้านกอก อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
 การศึกษา
 การศาสนา
สถานที่สำคัญ.
วัด/สำนักสงฆ์
<templatestyles src="Div col/styles.css"/>
ตำบลหนองบัวโคก (อำเภอจัตุรัส)

ตำบลหนองบัวโคก เป็นตำบลหนึ่งในอำเภอจัตุรัส จังหวัดชัยภูมิ ตั้งอยู่ห่างจากตัวอำเภอประมาณ 17 กิโลเมตร โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองบัวโคก และองค์การบริหารส่วนตำบลหนองบัวโคก
การปกครอง.
การปกครองส่วนภูมิภาค.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลหนองบัวโคก อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
 การศึกษา
 การศาสนา
สถานที่สำคัญ.
วัด/สำนักสงฆ์
<templatestyles src="Div col/styles.css"/>
ชอฮ์เชรอฆ

ชอฮ์เชรอฆ (Shāh Chérāgh) เป็นอนุสรณ์ไว้ศพและมัสยิดในเมืองชีรอซ ประเทศอิหร่าน เป็นที่ไว้ศพของพี่น้องอะฮ์มัดและมุฮัมมัด บุตรของมูซา อัลกาซิม และพี่น้องของอะลี อัรริฎอ ทั้งสองได้หลบหนีมาอาศัยที่ชีรอซในสมัยการฆ่าล้างชีอะฮ์โดยจักรวรรดิอับบาซิด ชื่อของมัสยิดในภาษาเปอร์เซียแปลว่า "เจ้าแห่งแสง"
ชอฮ์เชรอฆได้รับการขนานนามจากนักท่องเที่ยวจำนวนมากว่าเป็นมัสยิดที่สวยที่สุดในโลก และเริ่มมาเป็นที่รู้จักนิยมในโลกตะวันตกในเดือนตุลาคม 1976 เมื่อนิตยสาร "อินเทอร์วิว" ตีพิมพ์ภาพถ่ายนางแบบเอลิซาเบธ เทย์เลอร์ ของช่างภาพฟีรูซ ซอเฮดี เป็นภาพปก
ในวันที่ 26 ตุลาคม 2022 เกิดเหตุกราดยิงที่มัสยิดชอฮ์เชรอฆ เป็นผลให้มีผู้เสียชีวิตอย่างน้อย 15 ราย ทางการอิหร่านระบุว่าผู้ก่อเหตุ 3 รายเป็นผู้ก่อการร้ายตักฟีร ในวันเดียวกันนั้น รัฐอิสลามออกประกาศอ้างว่าตนเป็นผู้อยู่เบื้องหลัง เจ้าหน้าที่รัฐของอิหร่านระบุว่าผู้ก่อเหตุไม่ใช่ชาวอิหร่าน
การสังหารหมู่ที่ชอฮ์เชรอฆ

ในวันที่ 26 ตุลาคม 2022 สื่ออิหร่านรายงานว่ามีผู้เสียชีวิต 13 ราย ในเหตุกราดยิงหมู่ที่มัสยิดชอฮ์เชรอฆ แหล่งจาริกแสวงบุญของนิกายชีอะฮ์ในเมืองชีรอซ ประเทศอิหร่านตอนใต้
รอยเตอส์รายงานว่าในวันเดียวกันนั้น รัฐอิสลามได้ออกประกาศอ้างความรับผิดชอบในเหตุโจมตีนี้ ส่วนเจ้าหน้าที่ของรัฐกล่าวโทษว่าผู้ก่อเหตุคือผู้ประท้วงกรณีการเสียชีวิตของแมฮ์ซอ แอมีนี
ชาวอิหร่านจำนวนมากเคลือบแคลงใจต่อเหตุการณ์นี้ มองว่าเป็นการก่อเหตุร้ายแรงเพื่อสร้างความชอบธรรม เพื่อโจมตีผู้ประท้วงและป้องกันไม่ให้มีการประท้วงเกิดขึ้นที่สุสานกษัตริย์ซีรัสมหาราชซึ่งมีแผนว่าจะจัดขึ้นในวันเดียวกัน รายงานของเครือข่ายข่าววีโอเอภาษาเปอร์เซีย ผู้ประท้วงชาวอิหร่านจำนวนหนึ่งมองว่าการจัดฉากการโจมตีนี้มีขึ้นเพื่อเบี่ยงเบนความสนใจของสาธารณชนจากการประท้วงต่อต้านรัฐบาลที่ดำเนินไปอยู่ทั่วประเทศ สถาบันวิทยาการสงครามระบุว่ามีความเป็นไปได้สูงที่รัฐอิหร่านจะจัดฉากการสังหารหมู่ขึ้นเพื่อระงับการประท้วงลง และเบี่ยงเบน "ความสนใจสาธารณะไปจากการประท้วง และพุ่งเป้าความโกรธไปยังผู้ก่อเหตุที่เป็นต่างชาติอย่างรัฐอิสลามหรือซาอุดิอาระเบีย"
มัสยิดแนซีโรลโมลก์

มัสยิดแนซีโรลโมลก์  หรือ มัสยิดชมพู  เป็นมัสยิดเก่าแก่ในเมืองชีรอซ ประเทศอิหร่าน ตั้งอยู่ใกล้กับชอฮ์แชรอฆ มัสยิดเป็นที่รู้จักมากจากงานกระจกสีภายใน และองค์ประกอบทางสถาปัตยกรรมแบบดั้งเดิมอื่น ๆ เช่นการออกแบบ "แพนจ์คอเซ" ("เว้าห้าเว้า")
มัสยิดแนซีโรลโมลก์สร้างขึ้นในสมัยจักรวรรดิกอจอร์ เริ่มก่อสร้างในปี 1876 ตามคำสั่งของ มีร์ซอ แฮแซน แอลี แนซีโรลโมลก์ ขุนนางแห่งชีรอซ และบุตรของแอลี แอกแบร์ แกวอม โอลโมลก์ ผู้เป็น "แคลอนแทร์" (ตำแหน่งคล้ายนายกเทศมนตรี) แห่งชีรอซ มัสยิดสร้างเสร็จในปี 1888 โดยมีผู้ออกแบบคือโมแฮมแมด แฮแซน สถาปนิกชาวเปอร์เซียซึ่งเคยออกแบบสวนเอแรม มาก่อนด้วย นักออกแบบคนอื่น ๆ ที่มีส่วนร่วมในการออกแบบมัสยิดยังรวมถึงโมแฮมแมด โฮเซย์นี และโมแฮมแมด เรซอ
ภาพกว้าง.
ภาพกว้างด้านนอกของมัสยิด
ภาพกว้างแสดงงานกระจกสีภายในของมัสยิด
ช่องแคบอากาชิ

ช่องแคบอากาชิ  เป็นช่องแคบระหว่างเกาะฮนชูและเกาะอาวาจิ เชื่อมระหว่างทะเลเซโตะและอ่าวโอซากะ มีความกว้างประมาณ 4 กิโลเมตร และมีความลึกสูงสุดประมาณ 110 เมตร กระแสน้ำเร็วที่สุดโดยประมาณคือ 4.5 เมตรต่อวินาที (8.7 นอต) 
ช่องแคบมีความยาว 1.5 กิโลเมตร และเป็นจุดสำคัญในทะเลเซโตะ น่านนน้ำโดยรอบรอบช่องแคบอากาชิเป็นแหล่งทำการประมงที่มีชื่อเสียงเป็นอย่างมาก ช่องแคบอากาชิยังถูกกําหนดให้เป็นช่องทางการขนส่งระหว่างประเทศโดยพระราชบัญญัติความปลอดภัยการจราจรทางทะเลของญี่ปุ่น
ตำบลส้มป่อย (อำเภอจัตุรัส)

ตำบลส้มป่อย เป็นตำบลหนึ่งในอำเภอจัตุรัส จังหวัดชัยภูมิ ตั้งอยู่ห่างจากตัวอำเภอประมาณ 20 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลส้มป่อย
การปกครอง.
ตำบลส้มป่อย แบ่งการปกครองออกเป็น 14 หมู่บ้าน คือ
<templatestyles src="Div col/styles.css"/>
 การศึกษา
 การศาสนา
สถานที่สำคัญ.
วัด
<templatestyles src="Div col/styles.css"/>
 การสาธารณสุข
ตำบลหนองโดน (อำเภอจัตุรัส)

ตำบลหนองโดน เป็นตำบลหนึ่งในอำเภอจัตุรัส จังหวัดชัยภูมิ ตั้งอยู่ห่างจากตัวอำเภอประมาณ 7 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลหนองโดน
การปกครอง.
ตำบลหนองโดน แบ่งการปกครองออกเป็น 11 หมู่บ้าน คือ
<templatestyles src="Div col/styles.css"/>
 การศึกษา
 การศาสนา
สถานที่สำคัญ.
วัด
<templatestyles src="Div col/styles.css"/>
 การสาธารณสุข
ฌออากีม เจ้าชายที่ 8 แห่งมูว์รา

ฌออากีม เจ้าชายที่ 8 แห่งมูว์รา  ประสูติเมื่อวันที่ 26 พฤศจิกายน 2487 เป็นพระโอรสพระองค์เล็กและพระองค์เดียวใน ฌออากีม เจ้าชายที่ 7 แห่งมูว์รา กับ นิโคล เวรา คลิเทน เฮเลนเนอ เปสไทร พระองค์ทรงเป็นหัวหน้าราชวงศ์มูว์ราตั้งแต่แรกประสูติ เนื่องจากพระบิดาสิ้นพระชนม์ด้วยพระชันษาเพียง 24 ปี โดยสายราชสกุลของพระองค์นั้นคือ ราชสกุลโปนาปาร์ต-มูว์รา โดยสืบเชื้อสายมาจาก ฌออากีม มูว์รา พระมหากษัตริย์แห่งซิซิลีทั้งสอง และพระมหากษัตริย์แห่งเนเปิลส์ พระองค์ทรงเสกสมรสจำนวน 2 ครั้ง มีพระบุตร 5 พระองค์
คลองกะแดะ

คลองกะแดะ หรือ คลองกะแดะแจะ เป็นคลองสายหนึ่งในจังหวัดนครศรีธรรมราชและจังหวัดสุราษฎร์ธานี ต้นน้ำเกิดจากเขาไม่มีชื่อในเขตตำบลเขาน้อย อำเภอสิชล จังหวัดนครศรีธรรมราช ไหลเป็นเส้นแบ่งเขตระหว่างอำเภอสิชลและอำเภอนบพิตำ จังหวัดนครศรีธรรมราช กับอำเภอกาญจนดิษฐ์ จังหวัดสุราษฎร์ธานี เข้าเขตอำเภอกาญจนดิษฐ์ ไปลงอ่าวไทยที่บ้านปากกะแดะ ระหว่างเขตหมู่ที่ 6 ตำบลพลายวาส กับหมู่ที่ 7 ตำบลกะแดะ คลองมีความยาวประมาณ 77 กิโลเมตร ไหลผ่านชุมชน 10 หมู่บ้านในอำเภอกาญจนดิษฐ์ มีเขื่อนกั้นลำคลอง 5 เขื่อน เป็นเขื่อนใหญ่ 1 เขื่อน เขื่อนกักน้ำ 3 เขื่อน และเขื่อนน้ำล้นอีก 1 เขื่อน คลองมีชื่อเรียกเป็นตอน ๆ ตั้งแต่ต้นน้ำว่า คลองอม คลองหวาด และคลองกะแดะ โดยคำว่า "กะแดะ" มาจากชื่อพรรณไม้ชนิดหนึ่ง
บริเวณปากคลองกะแดะเป็นชุมชนเกษตรกรรม ชุมชนริมน้ำ และชุมชนตลาด ประชาชนตั้งบ้านเรือนหนาแน่นตามริมฝั่งคลอง เป็นเรือนแถวไม้ในตลาดและชุมชนประมง ส่วนใหญ่ประกอบอาชีพค้าขายและทำประมง ในอดีตเมื่อประมาณปี พ.ศ. 2310 พื้นที่บริเวณนี้เคยเป็นเมืองท่าเรือที่สำคัญ เรือใหญ่จากจีนเข้ามาติดต่อค้าขาย คนในสมัยนั้นเรียกว่า "บ้านท่าทองใหม่"
พื้นที่ปากคลองได้รับอิทธิพลจากลมมรสุมที่พัดประจำเป็นฤดู 2 ชนิด คือลมมรสุมตะวันออกเฉียงเหนือและลมมรสุมตะวันตกเฉียงใต้ ทำให้ได้รับไอน้ำและความชุ่มชื้นมาก อุณหภูมิจึงไม่สูงและอากาศไม่ร้อนจัดในฤดูร้อน ป่าชายเลนตรงปากคลองเป็นแหล่งท่องเที่ยวเชิงนิเวศชายฝั่งและขยายพันธุ์สัตว์น้ำ เป็นสถานที่เพาะเลี้ยงหอยนางรมตามธรรมชาติ
อีแทว็อน

อีแทว็อน (/itʰɛwʌn/) เป็นย่านที่กินพื้นที่ของแขวงอีแทว็อน เขตยงซัน โซล ประเทศเกาหลีใต้ มีรถไฟใต้ดินสาย 6 ให้บริการที่สถานีอีแทว็อน สถานีนกซาพย็อง และสถานีฮันกังจิน ย่านอีแทว็อนมีผู้อยู่อาศัย 22,000 คน และเป็นย่านที่นิยมในหมู่นักท่องเที่ยว ย่านอีแทว็อนเติบโตขึ้นมากจากการอิทธิพลของทหารสหรัฐในเกาหลีใต้ อีแทว็อนยังเป็นย่านที่อยู่อาศัยที่นิยมของชาวต่างชาติในเกาหลี บริเวณข้างเคียงยังเป็นที่ตั้งของแขวงฮันนัมซึ่งเป็นย่านที่อยู่อาศัยของผู้ที่มั่งคั่งที่สุดจำนวนหนึ่งของเกาหลีใต้ เช่น อี ก็อน-ฮี อดีตประธานบริษัทซัมซุง, บรรดาดาราของวงบีทีเอส และดาราอย่างจี-ดรากอนและชู จี-ฮุน เป็นต้น
ในอดีต อีแทว็อนเป็นที่รู้จักในฐานะย่านจำหน่ายสินค้าลอกเลียนแบบ อีแทว็อนในปัจจุบันยังเป็นย่านกลางคืนที่มีขื่อเสียง และเป็นที่ตั้งของโฮโมฮิลล์ ซึ่งเป็นชุมชนเกย์ของโซล ถึงแม้ว่าในเกาหลีใต้จะมีข้อห้ามเกี่ยวกับการรักร่วมเพศอยู่มาก แต่ผู้คนสามารถเปิดเผยตัวได้อย่างเสรีในย่านนี้
ละครชุดธุรกิจปิดเกมแค้นมีฉากหลังในย่านนี้
นิรุกติศาสตร์.
อีแทว็อน (梨泰院) ซึ่งมีอยู่ตั้งแต่สมัยราชวงศ์โชซอน ได้รับการตั้งชื่อตามย็อกวอน (驛院) ซึ่งเป็นหอพักสาธารณะที่มีประชาชนทั่วไปอาศัยอยู่ ปัจจุบันตั้งอยู่หน้าประตูหลักของโรงเรียนมัธยมยงซาน และมีต้นแพร์จำนวนมาก จึงถูกเรียกว่าอีแทว็อน ตามนิทานพื้นบ้าน ชื่อนี้เขียนโดยใช้อักขระ ฮันจา ได้กล่าวถึงทารกต่างชาติ (異胎院) เมื่อกองทัพญี่ปุ่นบุกกรุงโซล ในปีค.ศ. 1592–1593 หรือที่รู้จักกันในชื่อสงครามอิมจิน ทหารญี่ปุ่นกลุ่มหนึ่งได้ทำการเข้ายึดวัดในพุทธศาสนา ที่ตั้งอยู่บริเวณอีแทว็อนในปัจจุบัน ซึ่งมีแม่ชีชาวพุทธอาศัยอยู่ ทหารญี่ปุ่นอยู่ที่วัดชั่วขณะหนึ่ง และได้ข่มขืนแม่ชี พอทหารกลับไปก็ทำการเผาวัด แม่ชีจึงย้ายไปอยู่ที่อยู่ใหม่ ที่ไม่ไกลจากเดิมนัก และในที่สุดก็ให้กำเนิดบุตร ชาวบ้านจากหมู่บ้านใกล้เคียงจึงตั้งชื่อสถานที่นี้ว่าอีแทว็อนตามชื่อแม่ชีที่ตั้งครรภ์
วัดอัมพวัน ก.ม. 7

วัดอัมพวัน ก.ม. 7 เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดกระทิง อำเภอสนามชัยเขต จังหวัดฉะเชิงเทรา ที่ดินที่ตั้งวัดมีเนื้อที่ 15 ไร่ อาณาเขตทิศเหนือจดที่ดินเอกชน ทิศใต้จดโรงเรียนบ้าน ก.ม. 7 ทิศตะวันออกจดทางหลวง ทิศตะวันตกจด อ่างเก็บน้ำ
วัดอัมพวัน ก.ม. 7 ตั้งวัดเมื่อวันที่ 5 ตุลาคม พ.ศ. 2537 ผู้ขออนุญาตสร้างวัดคือ นายจำลอง วัลลานนท์ ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2550
อาคารเสนาสนะที่สำคัญ ได้แก่ ศาลาการเปรียญ เป็นอาคารคอนกรีตเสริมเหล็ก กว้าง 12 เมตร ยาว 28 เมตร สร้างเมื่อ พ.ศ. 2530 กุฏิสงฆ์และฌาปนสถาน ด้านการศึกษา ทางวัดได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2529
ปัจจุบันมีพระอธิการประสิทธิ์ ปาสาทิโก ดำรงตำแหน่งเจ้าอาวาสวัด ทำหน้าที่ในการบริหารและปกครองวัด